Ի՞նչ կարելի է ասել այս միջոցառման մասին։ Նախ պետք է խորին շնորհակալություն հայտնել Ադրբեջանի նախագահ Իլհամ Ալիեւին, որ նա ԵԱՏՄ վարչապետներին թույլ է տվել հավաքվել Երեւանում։ Նախորդ նման պլանավորված հանդիպումը պետք է տեղի ունենար անցյալ տարվա ապրիլին, բայց քանի որ Ադրբեջանը հարձակվել էր Ղարաբաղի, նաեւ Հայաստանի վրա, ԵԱՏՄ եւ ՀԱՊԿ մասով Հայաստանի ռազմավարական դաշնակիցներ Ռուսաստանը, Բելառուսը, Ղազախստանը եւ Ղըրղզստանը մտածեցին, որ սիրուն չի լինի, որ իրենց ռազմավարական դաշնակից Հայաստանը փաստացի պատերազմական վիճակում՝ իրենք գան Երեւան։